Hei! Olet tervetullut löytöretkelle enkeleiden salattuun maailmaan!
Viime jaksossa tutustuimme mm. enkelihierarkioihin.
Nyt jatkamme tutustumalla lisää enkelien nimiin -
ja myös langenneisiin enkeleihin.
Lopulta teemme yhteenvetoa koko aiheesta.
Enkeleille löydämme Raamatusta useita nimiä.
Jobin kirjan luvuissa 1, 2 ja 38 -
heitä kutsutaan nimellä Jumalan pojat.
Miksi tällainen nimitys? No, yksinkertaisesti siksi, -
että Jumala on heidät luonut.
Huomaa tässä kuitenkin yksi tärkeä asia.
Vain Jeesus on Jumalan ainosyntyinen Poika.
Hänet kirjoitamme isoilla kirjaimilla.
Yksi enkelien nimi on palvelevat henget.
Löydämme sen Heprealaiskirjeen 1. luvusta.
"Eivätkö enkelit ole palvelevia henkiä?
Heidät lähetetään palvelemaan niitä, jotka saavat osakseen autuuden."
Huomaapa, mitä tässä sanotaan: -
"lähetetään palvelemaan niitä, jotka saavat osakseen autuuden".
Se, mikä liittyy enkelimaailmaan, hieno ajatus suojelusenkeleistä -
ja monesta muusta asiasta, liittyy Jumalan omiin.
Jumala varjelee omiaan, niitä, jotka saavat osakseen autuuden.
Enkeleillä on monia palvelutehtäviä.
He varjelevat, johdattavat, rohkaisevat, vapauttavat, -
täyttävät erilaisia tarpeita, antavat meille ruokaa, -
valistavat meitä, rohkaisevat meitä.
Nämä seikat löytyvät näistä Raamatun enkelikertomuksista.
Yksi enkelien nimi on Jumalan taivaallinen sotaväki.
Luemme Ilmestyskirjan 19. luvusta: -
"Minä näin taivaan avoinna: näin valkoisen hevosen -
ja sen selässä miehen. Hän on uskollinen ja totuudellinen,
hän tuomitsee ja taistelee vanhurskaasti."
"Hänen jäljissään tulivat taivaan sotajoukot, -
valkoisilla hevosilla ratsastavat soturit, -
joiden puku oli hohtavan valkeaa pellavaa."
Ajattele! Yksi Jumalamme nimi on Herra Sebaot -
eli Sotajoukkojen Jumala.
2. Kuningasten kirjan luvussa 6 kerrotaan samankaltaista asiaa.
"Kun Jumalan miehen palvelija aamulla nousi ja meni ulos, -
kaupungin ympärillä oli kaikkialla sotilaita, hevosia ja vaunuja.
Palvelija sanoi Elisalle: 'Voi, herrani! Mitä me nyt teemme?'
'Älä pelkää', Elisa vastasi, 'meillä on puolellamme -
enemmän väkeä kuin heillä.' Hän rukoili Herraa ja sanoi: -
'Herra, avaa hänen silmänsä, jotta hän näkisi.'
Herra avasi palvelijan silmät, ja hän näki, -
että vuori Elisan ympärillä oli tulisia hevosia ja vaunuja täynnään."
Siellä olivat ne taivaalliset sotajoukot.
Kyllä tässä tulee sydämelle, että meidänkin on hyvä rukoilla: -
"Herra, avaa meidän silmämme näkemään, -
mitä kaikkea hyvää, Herra, olet meitä varten luonut."
Yksi enkelinimitys on valvojaenkelit.
Löydämme sen Danielin kirjan 4. luvusta. Siellä sanotaan: -
"Valvojaenkelit ovat tämän asian päättäneet, -
pyhät enkelit tästä sanansa sanoneet,"
On mielenkiintoista pohtia laajemminkin enkelien roolia -
ihmiskunnan tapahtumien valvojina.
On mielenkiintoista lukea, mitä Pietari kirjoittaa.
1. Pietarin kirjeen luvussa 1 hän sanoo: -
"Tähän pelastukseen haluavat enkelitkin päästä -
edes luomaan silmäyksen."
Jeesuksen ristinkuolema, sovitustyö, pelastus koskevat -
nimenomaan meitä ihmisiä. Se on niin suuri salaisuus -
ja niin ihana asia, että siihen haluaisivat enkelitkin päästä -
edes luomaan silmäyksen. Kyseessä on siis asia, -
joka kuuluu nimenomaan meille ihmisille, ei enkeleille samalla tapaa.
Enkelien rooli ihmiskunnan tapahtumien valvojina on merkittävä.
Ajattele, mitä kaikkea enkelit ovat nähneet -
ihmiskunnan historian aikana: maailman luomisen, -
syntiinlankeemuksen, veden- paisumuksen, Jeesuksen syntymän, -
sovituskuoleman ja ylösnousemuksen.
Mitä kaikkea he ovat nähneet? Missä kaikessa he ovat olleet mukana?
Mitä he ovat tunteillaan kokeneet siinä? Mitä on vielä edessä?
Lopunajan tapahtumat, joissa enkeleillä on suuri rooli.
Mielenkiintoinen pohdinnan paikka tämäkin.
Herran enkeli on erityinen nimitys, -
joka viittaa yksinomaan Jeesukseen Kristukseen -
eli Häneen ennen Hänen ihmiseksi tuloaan.
Ennen kuin Hän tuli ihmiseksi keskuuteemme, -
Vanhassa testamentissa Hänestä kerrotaan Herran enkelinä.
Yksi esimerkki on 1. Mooseksen kirjan luvussa 16.
"Herran enkeli kohtasi Hagarin autiomaassa vesilähteellä, -
joka oli Surin tien varressa. Hän sanoi: 'Hagar, Sarain orjatar, -
mistä olet tulossa ja minne olet menossa?'"
"Herran enkeli sanoi hänelle vielä: 'Minä teen -
sinun jälkeläistesi määrän niin suureksi, ettei sitä voi laskea.'"
Raamatussa on paljon näitä Herran enkelin ilmestymisiä, -
mutta nimenomaan Vanhan testamentin puolella, -
sillä Uudessa testamentissa luemme Jeesuksesta ihmiseksi tulleena.
Hänen ihmiseksi tultuaan kertomukset Herran enkelistä päättyvät.
Tästäkin voimme ymmärtää, että aiemmat viittaukset Herran enkeliin -
ovat viittauksia Häneen.
Herran enkeli ilmestyi Hagarille, kuten tässä luimme.
Herran enkeli ilmestyi myös Aabrahamille -
ja Moosekselle palavassa pensaassa.
Herran enkeli ilmestyy Tuomarien kirjassa Israelille, Gideonille, -
Manoahille ja hänen vaimolleen -
ja Sakarjan kirjassa useassa kohden.
Olemme jo osin tutustuneet näihin kertomuksiin.
En palaa niihin tässä tarkemmin.
Tutkimme tarkemmin Heprealaiskirjeen opetusta enkeleistä.
Kiinnitäpä huomio seuraaviin seikkoihin.
Jeesuksen ainutlaatuinen asema Jumalan ainoana Poikana -
enkeleitä ylempänä.
Viittaukset enkeleihin palvelevina henkinä, nopeina kuin tuuli.
Heprealaiskirjeen luvusta 1 luemme: -
"Poika on Jumalan sädehtivä kirkkaus, hänen olemuksensa kuva, -
ja hän ylläpitää kaikkea olemassa olevaa sanansa voimalla.
Toimitettuaan puhdistuksen synneistä hän on asettunut -
korkeuksissa istuimelleen Majesteetin oikealle puolelle.
Näin hänestä on tullut enkeleitä suurempi, yhtä lailla kuin -
hänen saamansa nimi on enkelien nimiä ylhäisempi.
Ei Jumala ole yhdellekään enkelille milloinkaan sanonut: -
- Sinä olet minun Poikani, tänä päivänä minä sinut synnytin.
Ei myöskään näin: - Minä olen oleva hänen Isänsä, -
ja hän on oleva minun Poikani. Kun Jumala jälleen -
tuo Esikoisensa maailmaan, hän sanoo: -
- Kaikki Jumalan enkelit kumartakoot häntä.
Enkeleistä hän sanoo näin: - Hän tekee enkelinsä tuuliksi, -
palvelijansa tulenliekeiksi."
"Yhdellekään enkelille ei Jumala milloinkaan ole sanonut: -
- Istu oikealle puolelleni. Minä kukistan vihollisesi, -
panen heidät korokkeeksi jalkojesi alle.
Eivätkö enkelit ole palvelevia henkiä?
Heidät lähetetään palvelemaan niitä, jotka saavat osakseen autuuden."
Otamme tässä vielä pienen koosteen enkelien tehtäviin.
Miten enkelit ovat Jumalan työn välikappaleina?
Enkelit kuvataan Raamatussa maailman -
ja erityisesti ihmisten kaitsemisen välikappaleina.
Enkelien kautta tuhottiin Sodoma ja Gomorra -
ja hävitettiin rutolla suuri joukko Israelin asukkaita.
Kuohutettiin vesi Jerusalemissa ja annettiin sille parantava voima.
Tämä kerrotaan evankeliumissa Johanneksen mukaan luvussa 5.
Enkelit ilmoittivat Jumalan tahdon Aabrahamille, Lootille, Danielille -
ja Uudessa testamentissa Sakariaalle, Marialle, -
yrttien tuojille ja apostoleille.
Joillekin enkeleille Jumala on uskonut -
kokonaisten kaupunkien ja valtakuntien suojelun.
Näin kerrotaan ylienkeli Mikaelista Danielin kirjassa.
Toisille enkeleille on uskottu huolehtiminen yksityisistä ihmisistä.
Enkeleillä on sekä rajoituksia että erityisiä kykyjäkin.
Enkelit eivät koskaan ole olleet ihmisiä.
Kuolleet ihmiset eli vainajien henget eivät siis pääse enkeleiksi.
Sekä enkelit että ihmiset ovat rajallisia olentoja, -
riippuvaisia Jumalasta ja vastuussa Jumalalle kaikista teoistaan.
Enkeleille on annettu kyky ilmestyä ihmisille näkyvässä hahmossa, -
ja he voivat esiintyä ihmisinä.
Yksikään enkeleistä ei ole kaikkivoipa, vaan kaikki ovat rajallisia.
Enkeleiden voima on aina Jumalasta lähtöisin.
He käyttävät voimaansa Jumalan edustajina, -
eivät koskaan omien tarkoitusperiensä toteuttamiseksi.
Enkeleistä käytetään joskus Raamatussa nimitystä Jumalan pojat.
Silti enkeleillä ei ole sukupuolta. He eivät synnytä uusia enkeleitä -
eivätkä mene avioon. Näin Matteus 22:30.
Enkelien voimat ylittävät ihmisten voimat.
He ovat kuolemattomia ja älykkäämpiä kuin ihmiset.
Ruumiittomina enkeleillä ei ole mitään tarpeita -
eivätkä he vanhene tai kuole. Raamatussa kerrotaan myös -
langenneesta enkelistä, saatanasta ja sen joukkiosta.
Saatanan langetessa muitakin enkeleitä liittyi häneen.
Alun perin Jumala loi kaikki enkelit hyviksi.
Pahuuden alkuna oli vallanhalu ja tottelemattomuus -
Jumalan suunnitelmia kohtaan.
Saatanalle on annettu erilaisia nimiä, mm. Lucifer, -
Perkele, Belsebub (suom. Kärpästen herra eli Saastan herra), -
Paholainen ja Kiusaaja.
Mikä onkaan se pahan alkuperä?
Milloin tähän maailmaan tulivat langenneet enkelit?
Raamatusta tiedämme, että Jumala on luonut kaiken hyväksi.
Esimerkiksi kohdassa 1. Mooses 1:31 sanotaan: -
"Ja Jumala katsoi kaikkea tekemäänsä, ja kaikki oli hyvää."
Juudan kirjeen luvussa 6 sanotaan:
"Ja niitä enkeleitä, jotka eivät pitäneet kiinni -
korkeasta asemastaan vaan hylkäsivät omat asuinsijansa, -
hän pitää pimeydessä ikuisissa kahleissa -
suurta Tuomion päivää varten."
Enkelit olivat kaikki alkuun hyviä. Sitten osa niistä lankesi.
Tuosta lankeemuksesta kerrotaan myös -
Hesekielin kirjan luvussa 28 ja Jesajan kirjan luvussa 14.
Siellä kerrotaan paholaisen alkuperä.
Ilmestyskirjassa kerrotaan siitä taistelusta, -
joka käytiin langennutta enkeliä, paholaista ja sen joukkiota vastaan.
Siinä liittyi siis joukko enkeleitä paholaisen puolelle.
Nyt Hesekielin kirjan luku 28: "Näin sanoo Herra Jumala: -
"Sinä olit täydellisistä täydellisin, täynnä viisautta, -
itse kauneus. Olit Eedenissä, Jumalan puutarhassa, -
ja sinua koristivat kalliit kivet, karneolit, topaasit ja kalsedonit, -
krysoliitit, onyksit, jaspikset, safiirit, turkoosit ja smaragdit.
Pukusi oli kullalla kirjailtu. Jo syntyessäsi oli kaikki valmiina.
Kerubiksi minä sinut tein, sädehtiväksi vartijaenkeliksi, -
sinä olit pyhällä vuorella, käyskentelit välkehtivien kivien keskellä.
Moitteen sijaa ei sinussa ollut siitä päivästä, jona sinut loin, -
siihen päivään, jolloin lankesit pahaan.
Kun kävit kauppaa kaikkialla, sinä tulit yhä röyhkeämmäksi -
ja sorruit syntiin. Niin minä suistin sinut pyhältä vuorelta, -
syöksin sinut, vartijakerubini, välkehtivien kivien keskeltä.
Kauneutesi houkutti sinut korskeuteen, -
loistosi sokaisemana haaskasit viisautesi.
Nyt olen syössyt sinut alas, jättänyt kuninkaiden katseltavaksi"
Alkuun tämä kertomus on paljolti kertomusta Tyron kuninkaasta, -
mutta se muuttuu, ja havaitsemme, -
että siinä kerrotaankin paholaisen lankeemuksesta.
Jesajan kirjan luvussa 14 sanotaan: -
"Etkö juuri sinä sydämessäsi sanonut: Minä tahdon nousta taivaisiin!
Minä pystytän valtaistuimeni Jumalan tähtiä korkeammalle, -
minä tahdon istua jumalten vuorella kaukana pohjoisessa, -
minä nousen pilviä ylemmäksi, olen korottava itseni -
Korkeimman vertaiseksi. Mutta tuonelaan sinut on syösty, -
sen pohjimmaiseen kuiluun."
Näin Jesaja 14:13-15.
Paholaisen alkuperä -
eli Jumalan luoman hyvän enkeli- maailman korkea-arvoinen kerubi, -
joka ylpistyy ja muuttuu -
langenneeksi enkeliksi, jonka Jumala syöksee alas taivaasta.
Langenneet enkelit ovat langenneita loppuunsa asti -
eli tuliseen järveen asti.
Paholainen tempaisi siis mukaansa koko joukon taivaan enkeleitä, -
ja niistä tuli kaikista langenneita enkeleitä, -
mutta niiden loppu on jo kerrottu.
Hyvät eli valitut enkelit ovat hyviä ikuisesti.
Jumala on vahvistanut kyseisen hyvyyden heissä.
Siksi Raamattu kutsuu heitä mielen- kiintoisesti valituiksi enkeleiksi.
Löydämme tämän kohdasta 1. Timoteus 5:21: -
"Jumalan, Kristuksen Jeesuksen ja valittujen enkeleiden edessä"
Ajattelen, että tuliko koko enkelimaailmalle koettelu siinä, -
kun ylhäällä oleva vartijaenkeli, kerubi lankeaa -
ja vetää mukaansa lankeemukseen koko joukon enkeleitä.
Enkelimaailmaa koeteltiin. Niistä, jotka kestivät koettelun, -
tuli valittuja enkeleitä ja Jumala vahvisti heissä heidän hyvyytensä.
He ovat hyviä, täysin uskollisia loppuun asti.
Toiset ovat langenneita enkeleitä, tuomittuja, -
pahuuden olemusta täynnä loppuunsa asti.
Enkelien asuinpaikka on taivas, ja heidän lukumääränsä lukematon.
Näin luemme kohdasta Ilmestyskirja 5:11: -
"Valtaistuimen, olentojen ja vanhinten ympärillä näin -
suuren joukon enkeleitä ja kuulin heidän äänensä.
Heitä oli lukemattomia, kymmenen- tuhatta kertaa kymmenentuhatta -
ja tuhat kertaa tuhat."
Myös profeetoista mm. Miika, Daniel ja Jesaja näkevät näkyjä, -
joissa enkelit ovat Jumalan valtaistuinsalissa taivaassa.
Jumala lähettää sitten enkelinsä maan päälle tehtäviä varten.
Enkelten asuinpaikka on siis taivas, -
mutta heitä lähetetään tehtäviin tänne maan päälle.
Meidän ajassamme on paljon kiinnostusta enkeleihin.
Olisi hyvä, että se kiinnostus sitoutuisi Raamatun kertomuksiin.
On kuitenkin paljon New Age -tyyppistä uskonnollisuutta, -
jossa kerrotaan enkeleistä.
Tämän New Age -uskonnollisuuden piirissä -
enkeleiden väitetään tarjoavan ihmisille -
monenlaista hyvää henkisyyttä, joka ei edellytä antautumista Jumalalle -
tai Jumalan lakeihin sitoutumista.
Siinä on tuollaisen opetuksen valheellisuus.
Enkeleiden ajatellaan olevan portti jumalisuuteen niille, -
jotka pitävät juutalaiskristillistä maailmankuvaa liian pelottavana.
Väitetään, että enkeleiden välityksellä voi saada Jumalalta apua -
tarvitsematta olla tekemisissä Jumalan kanssa.
Mehän tiedämme, että se ei ole totta.
Langenneet enkelit, saatana etujoukossa tekeytyi -
valon enkeliksi ja eksyttää ihmisiä siten, -
että näin ei tarvitse olla yhteydessä Jumalaan, -
ei turvata Jeesukseen, kun pääsee henkisyyteen enkelten kautta.
Sitten paljastuu karmea totuus. Ne ovatkin pahuuden enkeleitä, -
jotka johdattavat ihmisen pimeyteen.
New Age -uskonnollisuudessa ajatellaan enkeleiden tuovan -
elämään turvallisuutta ja antavan onnea, iloa -
ja hauskuutta ilman ehtoja.
Ihminen saa myös varmuuden kuoleman jälkeisestä elämästä ilman, -
että täytyy ajatella syntisyyttään, etsiä sovitusta synteihinsä, -
anteeksiantoa Jeesukselta.
Tässä näemme uskonnollisuuden petollisuuden.
New Agen enkelimaailma on kaukana Raamatun todellisuudesta.
Se on vakava valhekuva, jossa Raamatussa kuvattu -
langennut enkelimaailma tuodaan ihmisten elämään -
valheellisesti auttajina. Saatana tekeytyy valon enkeliksi -
eksyttääkseen monet.
Enkelitarinoiden kuuntelemisesta siirrytään yhteyden ottamiseen, -
jolloin joudutaan suoraan pimeyden vaikutuspiiriin -
itämaisen meditaation visualisoinnin kautta -
ja kanavoinnin kautta ja mitä nimityksiä he käyttävätkään.
Pimeyteen eksytetyt tarvitsevat Raamatun totuutta -
ja vapauttavaa rukousta pelastuakseen pimeyden ansasta.
Mooseksen kirjoissa on suora tähän liittyvä varoitus.
Siellä sanotaan: "Keskuudessanne ei saa olla ketään, -
joka panee poikansa tai tyttärensä kulkemaan tulen läpi, -
ei myöskään ketään taikojen tekijää, enteiden -
tai ennusmerkkien selittäjää, noitaa, loitsujen lukijaa, -
henkienmanaajaa, tietäjää eikä ketään, joka kysyy neuvoa kuolleilta.
Jokainen, joka sellaista harjoittaa, on iljetys Herralle, -
ja juuri näiden iljettävien tapojen vuoksi Herra, teidän Jumalanne, -
hävittää ne kansat teidän tieltänne."
Näin 5. Mooses 18:10-12.
Kohdassa 2. Korinttolaiskirje 11:14 meitä varoitetaan: -
"Tekeytyyhän itse saatanakin valon enkeliksi."
Kohdassa 2. Mooses 20:3-5 -
on selvä varoitus: "Sinulla ei saa olla muita jumalia.
Älä tee itsellesi patsasta äläkä muutakaan jumalankuvaa, -
älä siitä, mikä on ylhäällä taivaalla, -
älä siitä, mikä on alhaalla maan päällä, -
äläkä siitä, mikä on vesissä maan alla.
Älä kumarra äläkä palvele niitä,"
Tässä siis selvä varoitus: Älä kumarra enkeleitä.
Älä palvo tai palvele niitä.
Jumalan todelliset enkelit eivät salli, -
että heitä palvotaan tai kumarretaan. Tästä on Ilmestyskirjan -
luvussa 22:8-9 oleva kohta: -
"Minä, Johannes, olen kaiken tämän kuullut ja nähnyt.
Kuultuani ja nähtyäni sen minä heittäydyin kasvoilleni -
kumartaakseni enkeliä, joka oli sen minulle näyttänyt. Mutta hän sanoi:
'Älä tee niin! Minä olen vain Jumalan palvelija, -
niin kuin sinä ja profeetat, sinun veljesi, ja kaikki ne, -
jotka ottavat varteen tämän kirjan sanat. Jumalaa sinun tulee kumartaa!'"
Kristittyinä emme rukoile suoraan enkeleitä, -
vaan suuntaamme rukoukset Jumalalle.
Rukoilemme Isää Jeesuksen nimessä.
Oikeana rukouksena voi toki pitää sitä, että pyydämme Jumalaa -
lähettämään suojelusenkelinsä turvaamaan esim. lastemme elämää.
Pyydämme Jumalaa, ja Hän lähettää enkelinsä, kuten hyväksi näkee.
Luen vielä rohkaisun sanoja -
tunnetulta evankelistalta Billy Grahamilta: -
"Jos käsittäisimme, kuinka lähellä Hänen auttavat enkelinsä ovat, -
Jumalan enkelit, voisimme rauhallisen luottavaisina kohdata -
elämämme koetukset. Vaikka emme kohdista uskoa suoraan enkeleihin, -
voimme kohdistaa sen Jumalaan, joka hallitsee enkeleitä.
Meidän pitää tehdä itsellemme selväksi, että on miljoonia enkeleitä, -
jotka Jumalan käskystä palvelevat autuuden perijöitä.
Muista todella kertomus profeetta Elisasta ja hänen palvelijastaan, -
kuinka vuori oli täynnä taivaallisia sotajoukkoja.
Millaiset Herran sotajoukot ympäröivätkään sinua -
suojellen ja varjellen sinua!
Maan korvessa kulkevi lapsosen tie.
Hänt' ihana enkeli kotihin vie.
Niin pitkä on matka, ei kotia näy, -
vaan ihana enkeli vieressä käy.
Vaan ihana enkeli vieressä käy.
Ohjelmiamme tehdään täysin vapaaehtoisen tuen varassa.
Tarvitsemme rukoustukea. Tarvitsemme taloudellista tukea.
Maksaessasi pankkisiirrolla käytä ruudulla näkyvää viitenumeroa.
Näin tukesi kohdistuu meidän ohjelmiimme.
Kiitos tuestasi! Jumala sinua runsaasti siunatkoon!
Kaiken kauniiksi muutat.
Kahleet poistat.
Vaihdat murheen kiitokseen.
Laske Henkesi ylleni.
Täytä voimallas' -
nämä kädet luovutan...
Tekstitys: Tuula-Riitta Virrankare